6

ISIGIDIMI SAMAXOSA, JANUARY 1, 1875.

Macfarlane, December 18, 1874.

Nkosi yam etandekayo ndicela ukuba undifakele lamazwi ambalwa kwi *Sigidimi Samaxosa.* Nantso indawo elusizi makowetu. Kususela kumhla 4 December sasinemvula endingazanga ndiyibone. Zihlobo asizizo nendleko ezenziwe yilemvula E- Macfarlane. Ngecawa kwawa indlu yetyalike neka Mr. Low umgcini wevenkile. Nto zimbi ezonakeleyo zinkomo namahashe nebokwe negusha ezonto zafa kwesika Mabandla ngokungenakubalwa. Lemvula zihlobo yenze indleko. Nokoke masinike udumo ku Tixo ngemisebenzi yake, kuba asi Tixo wenza into aze angavelisi okulungileyo kuyo.

Nathaniel Daniel.

E-Gqolonci, November 28, 1874.

Apa sibe sinesipango esikulu samatye esitsha- balalise inqolowa nepesika nezityalo zonke ezibe zilinyiwe. Sibe singomhla 27. Andizanga ndi- sibone esinje soloko ndabakona kulo mlambo. Sati ukubeta kwaso ezindlwini kwanga kuhloko- ma kwenqwelo eziwela emtantatweni.

Enye indawo endifuna ukuyi teta Mhleli yile. Nditi putumani lisafile ilizwe kuba pakati kweremente imisebenzi isenziwa ngotywala, ukubula, ukuhlakula, ukuceba, zibe ezinto zise nziwa kunye namaqaba, linxile igqoboka linxile iqaba. Kanitsho ke zicaka zenkosi ukuba xa kunjalo niti inkabi zenqwelo yelizwi ziya kuzihambela zodwa na. Ngubani na onga bopa inkabi ezinje enqwelweni yake. Ukuba ke amakolwa akatsali kuya kutiwani na, yena umbexeshi uya kuba pina? Yikangeleni ke lento.

W. H.

Emaxoseni, December, 1874.

Nkosi Mhleli we *Sigidimi Samaxosa* ndincede nam undi vumele ke nditete amazwana ambalwa. Kwake kwati ngexesha elitile kwabonakala kumapepa amaninzi ale Koloni nase *Sigidimini* ukuba umntu ogama lingu Poni Cuba weba amakulu amatatu eponti esitoreni sika Savage no Hill E- Bayi, kwaye pofu kusitiwa ube ngumntu otembekileyo ; kwakubi kum mna ngokukodwa kuba lento umntu xa ebe tembekile kuba ngapezulu kuye akuhlelwa yinto ngapezu ko ncanyelweni. Ndinga vuya amadodana akowetu atembekileyo angalinganisi U-Poni Cuba. Ate ama pepa ngayo lento kwabonakala ukuba amangalisiwe. Kude kwako ndoda inga libekanga igama layo iteta ngayo lonto kwipepa ekutiwa yi *Watchman.* Uti kunceda ntonina umntu ontsundu ukuba afundiswe xa imfundo imenza imbazole yomkohlisi, abe limenemene, watsho wati I-Government iyayicita imali ngokuyipa izikolo zokufundisa abantsundu, inanina yakuti ukuba ifuna akuyicita iyirolele izikolo zama gxagxa ase mlungwini, yatsho yati ukwenza umzekeliso yalinganisa ngo Mento. Yaye okokwenjenjalo iqinisa inyaniso yayo, kwati ukuba kubi kum wangati lomntu anga pulapulwa zizipata mandla, ndano moya olusizi nowo kunga ndinga pendula ngokuti U-Poni Cuba asinguye umntu ofundileyo ndabuya, ndati mandiyeke.

Kwaye kute ngexesha elinga pambili kutsha nje I-Government yamisa umntu wokukangela ityeya zemali kuzo zonke indawo ezinkulu ezipetwe zimantyi, ndingazi ukuba yayi kalazele ntonina ukuze imise lomntu nje, Ite lendoda yase lihamba ikangela ibala imali kwi Mantyi nge Mantyi, ite yaku fika E-Fort Beaufort yafika imali ingeyonke kwi minyaka yolaulo luka Mr. Meurant, kute kwakuba njalo kwabanjwa umfana obe ngumpati wencwadi, ngoku ulinde Umgwebi umelwe ngamakulu amahlanu. Kute kutshanje kwa umkangeli wetyeya zemali (igama lake ngu Mr. Van der Riet) wafika E-Alexandria (indawo ekutiwa ngamaxosa kuse Mnyameni) apo kuko imantyi enga J, J. Rawstorne, wenza yena

umsebenzi wake wafumana lingeko iwaka elina makulu amahlanu eponti. Yemka ke. Kusale kwe shwaka imantyi leyo—ayaziwa apo iye kona— kuba mhlobo umlingi akana ndoda ingammelayo pantsi kwegala. Into embi yilento tina luhlanga luntsundu sigwetywe ngabantu ababini U-Poni no Mento, kwaza kwa gqitywa ngokuba kuyalambata ukutembeka kontsundu. Hai ukuba lusizi kuti tina. Zihlobo ndifuna ukuba ke ndinazise ezondatyana. Mandipele hleze ndiviwe gwenxa. Ndingati lento ubututu yinto yentlanga

Zonke.

INTLANGANISO YABANTSUNDU.

U-Mr. P. J. M. uti ukubala ngale ntlanganiso : —Umfo wase Sheshegu lase Dikeni uti nina niteta ngentlanganiso niti mayitiwe nina? U-Mr. T. Gxwashula uti makubeko intlanganiso yamahlelo. Esitsho nje uyibekisa kubani na lonto oya kumpendula? Uti mayibese Sheshugu; ke selexela nje apo mayibe kona uvumelene nabantu bakona na? Kekaloku noko ngati zincinane ezi ndawo azibi njalo zakutelekiswa nenye inteto yake ; kuba uti akubona ukuba ute yoxoxa ngezinto eziyilungelo yohlanga sive selesiti mayonganyelwe ngomhlope; makuze kuziwe nabafundisi nemantyi; abezayo mabaze bangabi ngapantsi kweminyaka emashumi matatu anesibozo ngobudala ; kuze kuxoxwe ngo Nonqause, nohili, nokutakata : ayimisele ke ayigqibe ngolohlobo.

Nditi mna nina nitshoyo ukuteta nimposiselo ukumva U-Mr. Gxwashula. Akatsho ukuti makuti, uti kunganjanina kutiwe; akagwebi nto uyabuza. Ukubiza abantu yinto enzima okwenene; kekaloku ulungisile yena kwesake isituba ukuteta ngento angazivelisayo entlanganisweni ukuba kuko imvumelo.

Akubonakali ke ukuba kuko ndawo siza kude sipume kuyo noko kade siteta ngayo. Sendisiti kunganjanina ukuba aya kuti lamahlelo, ele “ English Church,” “ London Society,” “ Amawesile,” “ Lutheran,” “ United Presbyterians,” “ Free Church,” onke ngamanye ahlangane kwindawo zawo atumele indoda eya kuti elitetele icala lakowayo, ivelise izinto elingatanda kuxoxwe ngazo kulo ntlanganiso.

Ezindawo ndizibekisa kuni mabandla amahlelo ngamahlelo. Yinina lento isuke into enje ngale siyiyeke ilale. Apina amadoda atanda uhlanga Iwakowawo? Apina atanda ukuhamba kwe lizwi lika Tixo? Apina aqonda izinto ezinje ngale, lento angavakaliyo? Andifuni kuxoxa nto kuba ndingazi ukuba nonke lentlanganiso niya yitanda na. Kodwa ke nabayi casileyo banganceda kakulu ukuba baya kuvelisa izizatu zokuyala kwabo. Abayi tetelayo bangaba mhlaumbi kuko indawana abangayiboniyo. Bancedeni ke kuvuswane. Ndipela ngeliti linjani na eloqinga ndilivelisayo?

INTENGO YEZINTO EMARKENI

E-Qonce :—Nge 100 lbs :—Umbona 5s 3d., itapile 10s., ihabile 3s. 4d., imbotyi 9s., irasi 8s. 6d., umgubo 29s. 6d.; iflara yenkuni 22s.

E-Bayi Nge l00 lbs —imbotyi 16s., irasi 9s. 9d. ihabile 9s., itapile 13s., amazimba 8s., umgubo 15s., umbona 10s., amatswele 20s.; izikumba zegusha ngeponti 8d., ezebokwe ll 1/2d., ezeseyibokwe 8 1/2d., ezenkomo xa zomileyo 7 1/2d., xa zimanzi zi- netyuwa 5 1/2d., esetole 6d. ; esehashe sisinye 3s. 9d., upondo Iwenkomo 6d.; uboya ngeponti 1s. 8 1/2d., obeseyibokwe 1s. 6 3/4d.

E-Rini nge l00lbs :—irasi 6s., imbotyi 10s., amazimba 6s. 6d., umgubo 23s, umbona 7s. 8d., ihabile 6s., itapile 7s- 6d.; iflara yenkuni 55a,

IZINTO NGEZINTO.

Inkosi yase Egypt ibulewe liqela elitile labantu bakona.

Abatile abavela kwele Golide bancoma ukuba iyafunyanwa kakulu ngabembi.

Ama Russia afuna ukwenza indlela yenqwe- lo zomlilo eyakude iye kufika E-China.

E-Afghanistan kuko imfazwe, pakati kuka Shere Ali nonyana wake U-Yakob Khan.

I-Government yamangesi iza kutumela ama- doda aya kuhlola ilwandle ezingakwi *North pole.*

E-Natal kusand’ ukuxonywa umfo ontsundu abati ngu Ntengu obebulele umfazi otile nomntwana.

Emantla E-England bekuko uqwitelakazi olukulu, yaliqela imikombe eqekezwe kukulwa kolwandle.

Kuko amabe okuba U-Mapoch no Secocomi inkosana zabantsundu ezingakwele Diamond ziza kulwa.

Umlungu otile ngase Uitenhage usetolongweni ngetyala lokupaula igushe zommelwane wake azi- fake elwake upau.

U-Mr Stanley usele ndulukile ukuva kuhlola umpakati we Africa. Uhamba namadoda 260 atwele impahla zake.

E-Queenstown ngomhla wesitoba kule nyanga kuya kubako intengo enkulu yenkomo negusha nezinye impahla ezinjalo.

Abasesemva ngokubatalela intsapo ezifunda apa siya temba ukuba baya kuyikangelela indawo yokuba ityala labo lisafike £304 11s.

U-Mdlangaso Faku, inkosana ya Mampondo efunda apa simlindele ukuba abe lapa ngale nyanga. Uza nenkosikazi yakwake, intombi ka Sandile.

Kwele Diamond kuko umfo omhlope onikwe unyaka etolongweni ngokusuke atenge idiamond ezimbini kumntu ontsundu osicaka somnye um- lungu.

E-Natal kuya kalwa ngokonakaliswa kwe- mpahla yimvula kwanje ngoko kunjalo apa. E-Free State bebengenelwe sisicotokazi esikulu esitsha- balalise kunene.

Kuvakala amare okuba U-Kofu inkosi yase Ashantee ibuhlutiwe ubukosi banikwa ku Quacco Duah. Asikabi nakuqiniseka ukuba kuyinene na oko.

Kwintlanganiso yomnyaka yeremente yase Uitenhage sibona ukuba abamkelelwe erementeni ngalonyaka upelileyo 58. Bonke bafungele uku- ngabuseli utywala. Imali ehlanginiswe ngonyaka £348.

U-Mr. Burger, Umongameli we Transvaal Republic ufumene imvumelo yokuke aye pesheya ukuya kuboleka imali efike £300,000 yokwenza indlela yenqwelo zomlilo esuka E-Delagoa Bay ize E-Transvaal.

Inkuku enexabiso—Umfo otile okwele Diamond uti ute ngaveki nye wafumana idiamond zade zane endlelweni yenkuku abe zixelile. Kwenye ufumene idiamond exabiso liziponti ezilikulu elinamashumi amabini.

Omnye wababalelani betu ose Dikeni ucela ukuze nimbonisele umntu omke nezihlangu zake, *Itopu* ezibe zisand’ ukutengwa ngeponti eneshumi elinesihlanu sesheleni. Uti kanjalo lutandazeleni ulutsha ukuze lungoyiswa ngu Satana.

E-Natal inxenye yabantu baka Langalibalele ababesilwa bohlwaywe ngokumkwa umsebenzi, wenyanga ezintandatu kwabanye, kwabanye ixesha elingapezu komnyaka. Bati kufuneke ukuba babiwe ngolo hlobo kuba abase namhlaba ungowabo ngoku,